Direktiva 2002/33/ES Evropskega parlamenta in Sveta

z dne 21. oktobra 2002

o spremembi direktiv Sveta 90/425/EGS in 92/118/EGS v zvezi z zdravstvenimi zahtevami za stranske živalske proizvode

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o ustanovitvi Evropske skupnosti in zlasti člena 152(4) Pogodbe,

ob upoštevanju predloga Komisije [1],

ob upoštevanju mnenja Ekonomsko-socialnega odbora [2],

po posvetu z Odborom regij,

v skladu s postopkom, določenim v členu 251 Pogodbe [3],

ob upoštevanju naslednjega:

(1) Številni akti Skupnosti določajo pogoje v zvezi z zdravstvenim varstvom živali in javnega zdravja pri predelavi in odstranjevanju živalskih odpadkov ter pri proizvodnji, dajanju na trg, trgovanju in uvozu proizvodov živalskega izvora, ki niso namenjeni za prehrano ljudi.

(2) Uredba (ES) št. 1774/2002 Evropskega parlamenta in Sveta z dne 3. oktobra 2002 o zdravstvenih predpisih v zvezi s stranskimi proizvodi živali, ki niso namenjeni za prehrano ljudi [4], je nadomestila pravila iz omenjenih aktov.

(3) Da bi upoštevali ta nova pravila, je treba torej spremeniti Direktivo Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi [5], in Direktivo Sveta 92/118/EGS z dne 17. decembra 1992 o zahtevah zdravstvenega varstva živali in javnozdravstvenega varstva za trgovino in uvoz v Skupnost proizvodov, za katere ne veljajo omenjene zahteve, določene v posebnih pravilih Skupnosti iz Priloge A (I) k Direktivi 89/662/EGS in, glede patogenov, k Direktivi 90/425/EGS [6]

SPREJELA NASLEDNJO DIREKTIVO:

Člen 1

V Direktivi 90/425/EGS se sedma alinea oddelka 1 poglavja 1 Priloge A nadomesti z alineo:

"— Uredba (ES) št. 1774/2002 Evropskega parlamenta in Sveta z dne 3. oktobra o zdravstvenih predpisih v zvezi s stranskimi proizvodi živali, ki niso namenjeni za prehrano ljudi (UL L 273, 10.10.2002, str. 1)."

Člen 2

Direktiva 92/118/EGS se spremeni:

1. V členu 2 se izbrišeta točki (e) in (g);

2. Člen 3 se spremeni:

(a) v prvi alinei se črtajo besede:

"skupaj z želatinami, ki niso namenjene prehrani ljudi"

, in

(b) druga alinea se nadomesti z alineo:

"— s katerim koli novim proizvodom živalskega izvora, namenjenim prehrani ljudi, katerega trženje je država članica dovolila po datumu iz člena 20, se ne sme trgovati ali ga uvažati, dokler ni skladno s členom 15 sprejeta odločitev, če je to potrebno po oceni in ob upoštevanju mnenja Znanstvenega veterinarskega odbora, ustanovljenega po Sklepu 81/651/EGS, o resnični nevarnosti za širjenje nevarnih prenosljivih bolezni, ki bi ga lahko povzročili premiki proizvodov, ne le za vrste, iz katerih je proizvod pridobljen, ampak tudi za druge vrste, ki bi lahko prenašale bolezen, postale središče bolezni ali predstavljale nevarnost za zdravje ljudi,";

3. Pododstavek (b) člena 10(2) se nadomesti s pododstavkom:

"(b) če ni drugače navedeno v Prilogi II, morajo biti proizvodi iz obratov s seznama Skupnosti, ki se sestavi skladno s postopkom, določenim v členu 18;";

4. Priloga I se spremeni:

(a) Črtajo se poglavja 1, 3 in 4;

(b) Poglavje 5 se spremeni:

(i) v naslovu se dodajo besede:

"namenjeni prehrani ljudi";

(ii) v delu A se črta naslednje:

"A. če so namenjeni prehrani ljudi ali živali:";

(iii) del B se črta;

(c) Poglavje 6 se spremeni:

(i) v naslovu se dodajo besede:

"namenjeni prehrani ljudi";

(ii) del I se spremeni:

- odstavek A se nadomesti z odstavkom:

"A. je potrebno pri trgovanju predložiti dokument ali spričevalo, določeno v Direktivi 77/99/EGS, ki potrjuje, da so izpolnjene zahteve navedene direktive;",

- v odstavku B(1) se točka (a) nadomesti s točko:

- "(a) proizvodi izpolnjujejo zahteve Direktive 80/215/EGS;";

(d) v poglavju 7 se črta del II, in

(e) črtajo se poglavja 8, 10 in 12 do 15.

Člen 3

Države članice sprejmejo zakone in druge predpise, potrebne za uskladitev s to direktivo, najpozneje do 30. aprila 2003. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Člen 4

Ta direktiva začne veljati z dnem objave v Uradnem listu Evropskih skupnosti.

Člen 5

Ta direktiva je naslovljena na države članice.

V Luxembourgu, 21. oktobra 2002

Za Evropski parlament

Predsednik

P. Cox

Za Svet

Predsednik

P. S. Møller

[1] UL C 62 E, 27.2.2001, str. 166.

[2] UL C 193, 10.7.2001, str. 31.

[3] Mnenje Evropskega parlamenta z dne 12. junija 2001 (UL C 53, 28.2.2002, str. 22), Skupno stališče Sveta z dne 20. novembra 2001 (UL C 45 E, 19.2.2002, str. 66) in Sklep Evropskega parlamenta z dne 13. marca 2002 (še ni objavljen v Uradnem listu).

[4] UL L 273, 10.10.2002, str. 1.

[5] UL L 224, 18.8.1990, str. 29. Direktiva, kakor je bila nazadnje spremenjena z Direktivo 92/118/EGS (UL L 62, 15.3.1993, str. 49).

[6] UL L 62, 15.3.1993, str. 49. Direktiva, kakor je bila nazadnje spremenjena z Odločbo Komisije 2001/7/ES (UL L 2, 5.1.2001, str. 27).

--------------------------------------------------